text: Les persones entre 60 i 65 anys podran vacunar-se amb AstraZeneca mitjançant la cita prèvia - Ajuntament de Palafolls
  27/06/2022 | 17:42 h
  Les persones entre 60 i 65 anys podran vacunar-se amb AstraZeneca mitjançant la cita prèvia
  Salut activa un total 168.000 vacunes per fer-ho possible
  El Departament de Salut de la Generalitat de Catalunya ha rebut 168.000 vacunes del milió que ha repartit l'estat, de l'empresa AstraZeneca.
  Això ha permès a Salut d'habilitar el portal de cita prèvia, https://vacunacovid.catsalut.gencat.cat, perquè les persones que estan entre 60 i 65 anys es registrin i sol·licitin de ser vacunats en qualsevol dels centres que apareix en el llistat de registre. En el cas de Palafolls, els centres més propers es troben a Mataró i a Blanes.
  Aquest procés de vacunació especial amb AstraZeneca mitjançant el format de cita prèvia, és totalment independent del que s'està duent a terme per part de la Regió Sanitària de Girona i la Corporació de Salut de l'Alt Maresme i la Selva Marítima, on hi ha el CAP de Palafolls adscrit, i es vacuna amb Pfizer. En aquest darrer cas, el procés de vacunació segueix normalment com fins ara, acabant-se amb els majors de 80 anys.
  És important saber que la xifra de 168.000 vacunes que han arribat d'AstraZeneca, és una xifra limitada; per tant, és possible que no es pugui donar servei a tothom.
  Per demanar cita prèvia, cal entrar al portal https://vacunacovid.catsalut.gencat.cat inscriure's i triar centre de vacunació del llistat.
  A persones d'entre 60 i 65 anys. Tota la població que es troba en aquest marge d'edat. S'han fet enviaments d'SMS a les persones de més de risc, però les persones que no són de risc també poden demanar hora a través d'aquest web:
  https://vacunacovid.catsalut.gencat.cat/inici?qtoken=9f757699-fac4-4f1c-9fe4-6b08c1b44bf0 (sempre que hi hagi hores disponibles).